
**ฮูคุคูลลาห์  
(สิทธิของพระผู้เป็นเจ้า)**

Huqúqu'lláh

(The Right of God)



บทเรียนสำหรับเยาวชน

(Education Unit for Junior Youth)

**ฮูคุคูลลาห์  
(สิทธิของพระผู้เป็นเจ้า)**

Huqúqu'lláh

(The Right of God)

บทเรียนสำหรับเยาวชน

(Education Unit for Junior Youth)

**ศาสนาบาไฮ**

(Bahá’í Faith)

[เว็บไซต์อย่างไม่เป็นทางการ  
ของชุมชนบาไฮประเทศไทย](http://www.bahai.or.th/)

[International Bahá’í Website  
in English and other languages](http://www.bahai.org/)

ฉบับแปลอย่างไม่เป็นทางการ (มีนาคม 2560)

[Provisional Translation (March 2017)]

ร่างโดยคณะผู้พิทักษ์ฮูคุคูลลาห์แห่งยุโรป

โดย Hermine Mayer-Berdjis, 1996

แปลเป็นภาษาอังกฤษโดย Gerald C. Keil

Devised by the Board of Trustees of Huqúqu’lláh

In Europe by Hermine Mayer-Berdjis, 1996

English translation by Gerald C. Keil

© National Spiritual Assembly of the Bahá’í of India

First Edition: 2000 (January)

Reprint: 2007 (September)

Published by Board of Trustees of Huqúqu’lláh

Bahá’í Publishing Trust

F-3/6, Okhla Industrial Area, Phase-I

New Delhi-110020, India

Printed at: Shrimangalam Printers, New Delhi-110020, India.

**ฮูคุคูลลาห์  
(สิทธิของพระผู้เป็นเจ้า)**

Huqúqu'lláh

(The Right of God)

# **สารบัญ**

[ฮูคุคูลลาห์ (สิทธิของพระผู้เป็นเจ้า) 4](#_Toc477541224)

[ความรักและการกระทำ 5](#_Toc477541225)

[ประวัติความเป็นมาของฮูคุคูลลาห์ 6](#_Toc477541226)

[ตัวอย่างหนึ่งจากธรรมชาติ 7](#_Toc477541227)

[วัฎจักรของธรรมชาติ 9](#_Toc477541228)

[อาณาจักรของมนุษย์ 11](#_Toc477541229)

[ข้อเปรียบเทียบที่น่าสนใจ 12](#_Toc477541230)

[ความแตกต่างพิเศษอันสำคัญ 13](#_Toc477541231)

[แรงงานและเงิน 14](#_Toc477541232)

[ความลับที่ทำให้ก้าวหน้าและมั่งคั่ง 16](#_Toc477541233)

[เพื่อนที่ดีที่สุดของเรา 17](#_Toc477541234)

[ลักษณะทางธรรมของกฎฮูคุคูลลาห์ 19](#_Toc477541235)

[พระผู้เป็นเจ้าทรงต้องการเงินของเราหรือไม่? 21](#_Toc477541236)

[“ใบและผล” ของมนุษย์ 23](#_Toc477541237)

[ฮูคุคูลลาห์ หรือ “ใบไม้” ของเรา 24](#_Toc477541238)

[เราคำนวณฮูคุคูลลาห์อย่างไร? 25](#_Toc477541239)

[คณะกรรมการฮูคุคูลลาห์ 27](#_Toc477541240)

[กรณีฉุกเฉิน 28](#_Toc477541241)

[ใช้ฮูคุคูลลาห์หรือสิทธิของพระผู้เป็นเจ้าทางใดบ้าง? 29](#_Toc477541242)

[ศูนย์บาไฮแห่งโลก 29](#_Toc477541243)

[สถาบันบาไฮ 30](#_Toc477541244)

[ด้านการพัฒนา 31](#_Toc477541245)

[หนังสือบาไฮ 31](#_Toc477541246)

[ฮูคุคูลลาห์และการถวาย 33](#_Toc477541247)


[ฮูคุคูลลาห์ หรือ สิทธิของพระผู้เป็นเจ้า ชักนำอะไรให้แก่ผู้ที่ถวาย? 34](#_Toc477541248)

[ขอให้คุณพิจารณาตอบคำถามต่อไปนี้ 35](#_Toc477541249)

# **ฮูคุคูลลาห์ (สิทธิของพระผู้เป็นเจ้า)**

Huqúqu'lláh

(The Right of God)



*“ในเรื่องเกี่ยวกับฮูคุคซึ่งได้ถูกกำหนดไว้อย่างชัดเจนในคัมภีร์ นี่เป็นสิ่งที่มุ่งหวังเพื่อประโยชน์และความมั่งคั่งของบรรดาศาสนิกชนของพระองค์เองและก่อให้เกิดความสุข และความมั่นคงในศรัทธาแก่เขา” [[1]](#footnote-1)*

พระอับดุลบาฮา

# **ความรักและการกระทำ**

(Love and Deed)

ฮูคุคูลลาห์ หรือสิทธิของพระผู้เป็นเจ้า เป็นกฎของศาสนาบาไฮ ปฏิบัติได้จริงและมีจุดมุ่งหมายทางจิตวิญญาณ ดังที่พระอับดุลบาฮา ได้อธิบายไว้ เนื่องจากว่าฮูคุคูลลาห์ถูกออกแบบเพื่อนำมนุษย์ชาติไปสู่ความมั่งคั่งและเพื่อสืบสานความสุขและความมั่นคงในศรัทธา ฮูคุคูลลาห์เตือนใจเราว่าพระผู้เป็นเจ้าทรงเป็นเพื่อนร่วมทางชีวิตที่สำคัญยิ่งของเรา ด้วยประการฉะนี้ พระองค์จึงทรงมีสิทธิส่วนหนึ่งในสิ่งที่เราทำมาหาได้


กฎแห่งฮูคุคูลลาห์อำนวยหลักความร่วมมือ ความช่วยเหลือตอบแทนซึ่งกันและกัน เป็นกฎแห่งความรักและการกระทำ บัดนี้ เราต้องพยายามที่จะทำความรู้จักกับกฎนี้ซึ่งมีความสำคัญอย่างยิ่งต่อมนุษย์ชาติโดยรวม เพื่อที่ว่าเราจะสามารถปฏิบัติตามได้

# **ประวัติความเป็นมาของฮูคุคูลลาห์**

(The History of Huqúqu'lláh)

พระบ๊อบทรงเป็นบุคคลแรกที่ลิขิตเกี่ยวกับฮูคุคูลลาห์ในพระคัมภีร์บายันฉบับเปอร์เซียน อย่างไรก็ตาม ยังไม่มีการใช้กฎนี้ในสมัยนั้น

พระบาฮาอุลลาห์ทรงนำกฎฮูคุคูลลาห์มาไว้ในพระคัมภีร์อัคดัสพร้อมให้คำชี้แนะว่าจะปฏิบัติตามกฎนี้ให้ลุล่วงไปได้อย่างไร ในตอนแรกมีเฉพาะบาไฮศาสนิกชนชาวเปอร์เซียนเท่านั้นที่ได้รับสิทธิในการจ่ายฮูคุคูลลาห์ จนกระทั่งถึงปี พ.ศ.2535 กฎนี้จึงมีผลใช้กับบาไฮทั่วโลก




# **ตัวอย่างหนึ่งจากธรรมชาติ**

(An example from nature)


*“ทุกสรรพสิ่งที่ถูกสร้างสรรค์ในจักรวาลนี้เป็นเพียงประตูเดียวที่นำไปสู่ความรู้ของพระองค์….”* [[2]](#footnote-2)

พระบาฮาอุลลาห์

พระบาฮาอุลลาห์ทรงแสดงให้เราเห็นด้วยพระธรรมลิขิตข้างต้นว่า ตัวอย่างที่เห็นได้จากธรรมชาติสามารถช่วยให้เราตระหนักและเข้าใจความเป็นจริงทางจิตวิญญาณได้อย่างชัดเจนขึ้น ดังตัวอย่างจากธรรมชาติ เช่นต้นไม้ต้นหนึ่ง ดังนี้



ต้นไม้มีราก ต้นไม้จึงดูดซึมธาตุอาหารจากดินและทำหน้าที่เสมือนเป็นสมอเรือ เพื่อว่าต้นจะไม่โค่นลง ต้นไม้มีกิ่งก้านซึ่งแตกมาจากลำต้น ใบแตกมาจากสาขา และในฤดูใบไม้ผลิ ต้นไม้ก็ออกดอกซึ่งต่อมากลายเป็นผล ดวงอาทิตย์และฝนต่างก็ช่วยให้ต้นไม้เจริญเติบโตด้วย แมลงเป็นตัวแพร่เกสรให้แก่ดอกที่บานแล้ว พอมาถึงฤดูใบไม้ร่วง ใบและผลก็ร่วงหล่นจากต้นไม้ คนก็เก็บเกี่ยวและสัตว์ก็พากันมาเก็บกิน ในช่วงเวลาเดียวกันใบไม้ที่ร่วงหล่นก็กระจัดกระจายไปทั่วโคนต้นรอสภาพย่อยสลายไป ฝนและสัตว์เล็กสัตว์น้อยเป็นตัวช่วยผสมใบไม้เหล่านี้กับดิน ในลักษณะเช่นนี้ ดินที่ผสมกับใบที่ย่อยสลายแล้วกลายเป็นอาหารใหม่แก่รากต้นไม้ ด้วยประการฉะนี้ ต้นไม้ก็จะได้รับประโยชน์อย่างสูงจากใบของต้นของมันเอง ลองเดินไปในป่าไม้ คุณจะเห็นขบวนการทำงานของธรรมชาตินี้ได้อย่างดี




# **วัฎจักรของธรรมชาติ**

(The Cycle of Nature)

มีอะไรเกิดขึ้นในช่วงเวลาหนึ่งปี? ใครช่วยทำให้ต้นไม้ออกใบออกผลทำให้ต้นไม้บรรลุวัตถุประสงค์ทางธรรมชาติ?


* ดินให้.....................แก่ต้นไม้โดยผ่านการ...................ของ.......................
* ฝนช่วยให้.....................................................................
* ดวงอาทิตย์ช่วยให้....................และ..............................
* แมลงเล็กๆน้อยๆช่วย....................................................
* ใครคือผู้ที่เก็บเกี่ยวผล.................................ใครคือผู้ที่เก็บกินผล..................
* ใครคือผู้ที่ได้รับประโยชน์สูงสุดจากใบไม้ที่ร่วงหล่น?.........................................

ดังที่คุณจะเห็นแล้วว่า ต้นไม้ไม่สามารถผลิใบและออกผลได้โดยลำพัง ที่จริงแล้ว ต้นไม้ไม่สามารถเติบโตด้วยตัวของมันเอง มีความพยายามร่วมกันของกลุ่ม ตัวอย่างเช่น.ดินและฝนร่วมกับดวงอาทิตย์ เสริมกับความช่วยเหลือของแมลงตัวจิ๋วจำนวนมหาศาล เหล่านี้คือระบบประจำวัน



ถ้าผลไม้มีขนาดไม่ใหญ่ตามขนาดและไม่ดก เราต้องการคนสวนด้วยเช่นกัน คนสวนจะตัดแต่งและตอนต้นไม้

ถ้าคุณมีโอกาส ลองเปรียบเทียบขนาดของผลไม้เช่นเชอรี่และแอปเปิ้ลป่ากับที่ปลูกไว้ในสวนซึ่งผ่านการเพาะเลี้ยงจากห้องทดลอง



# **อาณาจักรของมนุษย์**

(The Domain of Man)

ในทำนองเดียวกันกับธรรมชาติ เราจะเห็นวัฏจักรแห่งการร่วมมือกันในกิจการของมนุษย์ซึ่งมีความสำคัญอย่างยิ่ง อย่างไรก็ดี ในกรณีของมนุษย์ ความร่วมมือนี้มีทั้งด้านทางรูปธรรมและทางด้านจิตใจ คุณจะเข้าใจความหมายนี้เมื่อคุณคิดพิจารณาสิ่งแวดล้อมรอบตัวชีวิตมนุษย์ดังจะกล่าวต่อไปนี้

ทารกทุกคนเกิดมาในโลกในสภาพที่ช่วยตัวเองไม่ได้เลย แต่พระผู้เป็นเจ้าทรงให้บิดามารดาให้ความรักเลี้ยงดูอยู่ตลอดเวลา ให้ทารกนั้นเติบโตและพัฒนาทางจิตวิญญาณ คอยช่วยเหลือ ช่วยพัฒนาด้วยจิตที่หรรษา ด้วยใจที่เสียสละ

คำสอนทางศาสนาทำให้มนุษย์เรียนรู้ว่าพวกเขาสามารถยกระดับคุณภาพชีวิตของพวกเขาได้ด้วยการช่วยเหลือซึ่งกันและกันด้วยความรักและสามัคคี พวกเขามาถึงจุดที่ตระหนักว่าพวกเขาสามารถจัดสรรงาน ถ่ายทอดความรู้ เมื่อคุณมีโอกาส ขอให้อ่านหนังสือประวัติศาสตร์ทางวัฒนธรรมของมนุษย์และสังเกตว่าวิถีชีวิตของมนุษย์ได้เปลี่ยนแปลงและพัฒนาไปอย่างมากจากยุคหินสู่ยุคปัจจุบันได้อย่างไร เหล่าพระศาสดาผู้ก่อตั้งศาสนาเปรียบเสมือนเป็นชาวสวนซึ่งทำงานด้วยความรักและเคารพในกฎต่างประจักษ์ว่าผลจากต้นของมนุษย์ชาติได้พัฒนาติดต่อกันสืบมา

# **ข้อเปรียบเทียบที่น่าสนใจ**

(An Interesting Comparison)

ถ้าเราเปรียบวัฏจักรของต้นไม้กับมนุษย์เราก็จะตระหนักว่าในแต่ละกรณีมีหลายปัจจัยที่เราไม่สามารถมีอำนาจควบคุมได้

มนุษย์ไม่สามารถเลือกประเทศที่เขาจะมาเกิด ไม่สามารถเลือกครอบครัว สีผิว สติปัญญาและความสามารถ

ต้นไม้ไม่สามารถเลือกทำเลเจริญเติบโต ว่าจะยืนต้นใกล้แม่น้ำ ในทะเลทรายหรือบนดินที่เต็มไปด้วยหินขรุขระ

ปัจจัยที่แตกต่างกันนี้ส่งผลอย่างไรกับ

|  |  |
| --- | --- |
| มนุษย์คนหนึ่ง | C:\Users\Vaughan\AppData\Local\Temp\FineReader10\media\image34.png |
|  |
|  |
|  |
| ต้นไม้ต้นหนึ่ง |
|  |
|  |
|  |

# **ความแตกต่างพิเศษอันสำคัญ**

(An Especially Important Difference)

แน่นอน เจ้ารู้เกี่ยวกับอาณาจักรแห่งการสร้างสรรค์ (แร่ธาตุ พืช สัตว์และมนุษย์) แล้ว และเจ้าก็รู้อีกด้วยว่าอาณาจักรของมนุษย์อยู่ในระดับที่เหนืออาณาจักรอื่นๆ

มนุษย์ซึ่งได้ชื่อว่าเป็น “สุดยอดของสิ่งสร้างสรรค์ทั้งปวง” ไม่เพียงแต่มีแค่ร่างกายเท่านั้นแต่ยังมีวิญญาณซึ่งจะยังคงดำรงอยู่ภายหลังจากที่ร่างกายตายไปแล้วด้วย พระบาฮาอุลลาห์ทรงสอนเราว่าวิญญาณเป็น “ สัญญาณของพระผู้เป็นเจ้า เป็นอัญมณีแห่งสวรรค์” [[3]](#footnote-3)


เราประจักษ์ในวิญญาณโดยผ่านสติปัญญาและความสามารถที่ปัจเจกบุคคลมี ตอนที่คุณเลือกคบเพื่อนคุณไม่ได้ใส่ใจว่าพวกเขาจะตัวเล็กหรือตัวใหญ่ ผิวดูขาวหรือดำ ที่สำคัญกว่านั้นก็คือคุณเลือกเขาเพราะว่าพวกเขามีความเมตตา จริงใจ เป็นธรรม มีมารยาทดี ร่าเริง ซื่อตรง วางใจได้ สมควรที่จะผูกมิตรด้วย คุณสมบัติเหล่านี้ทำให้คุณได้เห็นวิญญาณของเขาเหล่านั้นในแวบเดียว

ธรรมชาติของมนุษย์สองอย่างนี้ให้ความกระจ่างว่า เหตุใดกฎทางด้านจิตวิญญาณของฮูคุคูลลาห์จึงมีความสำคัญเป็นพิเศษ

# **แรงงานและเงิน**


(Labour and Money)

การศึกษาประวัติศาสตร์ทางวัฒนธรรมของมนุษย์ชาติเผยให้เห็นการยอมรับของมนุษย์ในสมัยก่อนว่า ณ ที่ใดก็ตาม เมื่อบุคคลหนึ่งมีความสามารถในสิ่งหนึ่งสิ่งใดเป็นพิเศษ จะมีอีกบุคคลหนึ่งที่มีความสามารถระดับเท่ากันในอีกสิ่งหนึ่งเช่นกัน การมีเหตุมีผลของมนุษย์นับเป็นคุณลักษณะของวิญญาณของเขา หลักเหตุและผลนี้ชี้แนะเขาว่าเขาจะได้รับผลดีถ้าแบ่งงานทั้งหมดออกเป็นประเภทการค้าอาชีพ แน่นอน ช่างทำรองเท้าไม่สามารถกินรองเท้าที่เขาทำ ชาวประมงไม่สามารถนำปลาที่เขาจับได้มาใช้เป็นเครื่องนุ่งห่ม และครูไม่สามารถกินบทเรียนที่เขาสอน



ดังนั้น มนุษย์จึงคิดค้นหนทางแลกเปลี่ยนผลผลิตแรงงานเป็น

**เงิน!**



การใช้เงินในการค้าขายทำให้เขาไม่ต้องนำสิ่งของมาแลกกับสิ่งของที่เขาต้องการอีกต่อไป เงินสามารถตีค่างานบริการของอาชีพครูและของข้าราชการออกมาเป็นค่าของเงิน เงินทำให้การแลกเปลี่ยนและความร่วมมือกันง่ายขึ้น


# **ความลับที่ทำให้ก้าวหน้าและมั่งคั่ง**

(The Secret of Progress and Prosperity)

พระอับดุลบาฮาอธิบายว่า ความร่วมมือและการต่างตอบแทนซึ่งกันและกันนั้นสำคัญสำหรับทุกสิ่งในโลก หลักการนี้เป็นจริงสำหรับมนุษย์ทั้งทางด้านวัตถุและทางด้านจิตวิญญาณ

พระอับดุลบาฮากล่าวว่า ความก้าวหน้าและความมั่งคั่งจะมีมากหรือน้อยนั้นขึ้นอยู่กับว่ามนุษย์ที่รวมตัวกันร่วมกันวางรูปแบบกิจการทางวัตถุและทางจิตวิญญาณได้อย่างใกล้ชิดกันมากเพียงใด ท่านยกตัวอย่างทางด้านความเข้าใจที่มนุษย์มีต่อกัน การใช้หลักเหตุผลและพฤติกรรมของพวกเขา ให้เราคิดถึงความเข้าใจของเราต่อขนบธรรมเนียมประเพณีของคนอื่น สำนึกแห่งความเป็นธรรมที่เรามีต่อเพื่อนมนุษย์และต่ออนุชนที่จะตามมา


พระอับดุลบาฮาอธิบายต่อไปว่านี่คือหลักการเบื้องต้นของฮูคุคูลลาห์ ( ความร่วมมือ การช่วยเหลือซึ่งกันและกันและการต่างตอบแทนซึ่งกันและกัน) เป็นความลับของความก้าวหน้าและความมั่งคั่ง ไม่ใช่เรื่องที่เกี่ยวกับการแบ่งปัน แต่เกี่ยวกับว่าเราจะร่วมมือและช่วยเหลือกันอย่างไรด้วย



# **เพื่อนที่ดีที่สุดของเรา**

(Our Very Best Friend)

เรื่องสั้นต่อไปนี้มุ่งหมายแสดงให้เห็นความสัมพันธ์ระหว่างมนุษย์กับพระผู้เป็นเจ้า ฮูคุคูลลาห์คือส่วนที่เป็นสิทธิโดยชอบธรรมของพระผู้เป็นเจ้า




คนที่มีความเกรงกลัวต่อพระผู้เป็นเจ้าจากโลกนี้ไปและกลับไปสู่อาณาจักรของพระผู้เป็นเจ้า ณ ที่นั้น เขาและพระผู้เป็นเจ้าจะร่วมกันทบทวนการกระทำชั่วชีวิตของเขาในโลกนี้

เขาจะพบว่าตลอดเส้นทางชีวิตที่เขาเดินนั้นมีรอยเท้าสองคู่ที่เห็นเด่นชัด

อย่างไรก็ดี ในช่วงวิกฤต เห็นเพียงรอยเท้าคู่เดียวเท่านั้น

เขาพูดกับพระผู้เป็นเจ้าว่า “ ดูซิ ทุกครั้งที่ข้าพเจ้าอยู่ในสถานการณ์ที่ยากลำบาก พระองค์ก็ทรงทอดทิ้งข้าพเจ้า” พระผู้เป็นเจ้าทรงตอบเขาว่า “ ตรงกันข้าม รอยเท้าคู่นั้นไม่ใช่ของเจ้า เป็นของเราต่างหาก เราอุ้มเจ้าในตอนที่ชีวิตของเจ้ากำลังประสบมรสุม”

เรื่องนี้เป็นตัวอย่างความสัมพันธ์ของเรากับพระผู้เป็นเจ้า พระองค์ทรงประทานชีวิตและโอกาสต่างๆ มากมายที่เรามีในโลกนี้ และพระองค์ทรงตอบคำอธิษฐานของเรา ท้ายสุดของบทสวดมนต์อธิษฐานจะพบคำว่า “พระผู้ทรงตรัสรู้ทุกอย่าง” “พระผู้ทรงเอื้ออารี” “พระผู้ทรงช่วยเหลือในภยันตราย” พระผู้เป็นเจ้าทรงเป็นเจ้านายของเราและเป็นพระผู้ทรงสร้าง ผู้ทรงสร้างเราด้วยความรักที่มีต่อเราและทรงประทานความกินดีอยู่ดีและความมั่งคั่งจากพระคลังอันอุดมด้วยสมบัติที่ไม่รู้สิ้นของพระองค์ พระองค์ทรงเป็นมิตรที่ชาญฉลาดที่สุดและทรงเป็นที่ไว้วางใจได้โดยสมบูรณ์และพระองค์ทรงอยู่เคียงข้างเราตลอดชีวิต ความสัมพันธ์ของเรากับพระผู้เป็นเจ้าตั้งอยู่บนความรักและความไว้วางใจและเป็นไปอย่างใจสมัครซึ่งไม่มีใครสามารถมาบังคับเราได้




# **ลักษณะทางธรรมของกฎฮูคุคูลลาห์**

(Spiritual Aspects of the Law of Huqúqu'lláh)

เรามีความสัมพันธ์อย่างใกล้ชิดกับพระผู้เป็นเจ้าด้วยความเชื่อที่เรามีต่อพระบาฮาอุลลาห์ กฎฮูคุคูลลาห์ให้เราถวายส่วนหนึ่งของวัตถุของเราแด่พระผู้เป็นเจ้าสำหรับความช่วยเหลือและการนำทางของพระองค์ ที่จริงแล้ว ทุกอย่างที่เรามีมาจากพระผู้เป็นเจ้า ไม่ว่าจะเป็นชีวิต จิตวิญญาณ ความเข้าใจ ความเข้มแข็ง ความรักจากบิดามารดา สติปัญญา เหล่านี้เพื่อให้เราได้ประโยชน์ทั้งสิ้น เสมือนเป็นสิ่งที่ให้กู้ยืมหรือเป็นสมบัติให้เราใช้ ในทางหนึ่ง การถวายฮูคุคูลลาห์เป็นหนทางที่แสดงออกซึ่งความขอบคุณที่พระผู้เป็นเจ้าทรงประทานความร่ำรวย ต่อความเอื้ออารีของพระองค์ต่อเรา แต่พระผู้เป็นเจ้าไม่ทรงเรียกร้องส่วนของพระองค์ด้วยการขู่เข็ญคุกคามหรือกดดันเหมือนคนที่เรียกเก็บภาษี พระองค์ทรงประทานเสรีภาพให้เราถวายส่วนของพระองค์ด้วยจิตใจที่เบิกบาน ทำให้เรามีความสุข ไม่มีใครอาจจะบังคับเราได้ ไม่มีใครมีสิทธิตรวจสอบความถูกต้องของเราในการคำนวณส่วนของพระผู้เป็นเจ้าเพื่อบรรลุความรับผิดชอบของเราในการถวายฮูคุคูลลาห์ แทนที่จะทำเช่นนั้น เราแต่ละคนทำตามหน้าที่ตรวจสอบตนเองในด้านความซื่อตรง ความเป็นธรรม ตรวจสอบตนเองว่าเราเป็นคนสุรุ่ยสุร่าย มีความพอประมาณในการใช้ทรัพย์สินหรือไม่ เราขยันขันแข็งหรือเกียจคร้าน การปฏิบัติตามพระบัญญัติด้วยความรักพระองค์ แน่นอนคุณจะสามารถจดจำที่ครั้งหนึ่งคุณได้มอบสิ่งที่คุณรักและมีคุณค่าแก่ใครบางคนที่คุณรักและทำให้คุณมีความปลาบปลื้มในการมอบให้นั้น คุณยังจำได้ไหมว่าคุณมีความสุขแค่ไหนในการให้ครั้งนั้น? พระอับดุลบาฮาบอกเราว่าการให้เป็นที่ยินดีในสายพระเนตรของพระผู้เป็นเจ้า ดังนั้น ถ้าเราถวายส่วนของพระผู้เป็นเจ้าด้วยความสุขและเต็มใจแล้ว เราจะได้รับพระพรจากพระองค์ตามกฎที่วางไว้นี้

ได้กล่าวถึงคุณลักษณะทางธรรมของกฎฮูคุคูลลาห์ในย่อหน้าแรกแล้ว ขอให้เขียนคุณลักษณะทางธรรมเหล่านั้น


|  |
| --- |
|  |
|  |
|  |
|  |



# **พระผู้เป็นเจ้าทรงต้องการเงินของเราหรือไม่?**

(Does God Need Our Money?)

พระบาฮาอุลลาห์ทรงอธิบายใน “พระคัมภีร์แห่งความมั่นใจ” ทรงเปรียบพระผู้เป็นเจ้ากับดวงอาทิตย์ พวกเราในสภาพมนุษย์ไม่สามารถเดินตรงไปหาดวงอาทิตย์ได้ เพราะถ้าทำเช่นนั้นเราจะถูกแผดเผาด้วยความร้อน แต่รังสีจากดวงอาทิตย์นำความอบอุ่นและแสงสว่างมายังโลก หากปราศจากความอบอุ่นและแสงสว่างก็จะไม่มีชีวิตอยู่ในโลกนี้ พระบาฮาอุลลาห์ทรงเปรียบเทียบศาสนากับรังสีของดวงอาทิตย์ซึ่งทำให้เรามีชีวิตทางกายภาพและจิตวิญญาณ



พระผู้เป็นเจ้าไม่ทรงต้องการเงินของเราเพื่อตัวของพระองค์เอง ทั้งนี้เพราะไม่เพียงแต่พระองค์ทรงครองสมบัติทั้งโลกนี้ไว้แล้วเท่านั้น แต่ทรงครองจักรวาลด้วย พระบาฮาอุลลาห์ พระผู้ทรงสำแดงองค์ของพระผู้เป็นเจ้าในยุคสมัยของเรา ทรงระบุไว้ในพระคัมภีร์คีตาบีอัคดัส ซึ่งเป็นพระคัมภีร์ที่ศักดิ์สิทธิ์ที่สุดว่า เราควรถวายสิทธิของพระผู้เป็นเจ้าแก่ผู้เป็นศูนย์กลางของศาสนา ศูนย์กลางของศาสนานี้เริ่มจากองค์พระบาฮาอุลลาห์ ต่อมาคือพระอับดุลบาฮา จากนั้นคือท่านศาสนภิบาลโชกี เอฟเฟนดี และปัจจุบันคือสภายุติธรรมแห่งสากลซึ่งอยู่ภายใต้ความคุ้มครองป้องกันจากพระผู้เป็นเจ้า สภาแห่งนี้ได้รับสิทธิเต็มอย่างชอบธรรมในการบริหารจัดการสิทธิของพระผู้เป็นเจ้า เป็นเพียงสภาเดียวที่ตัดสินใจว่าควรใช้จ่ายกองทุนนี้ไปในทางใดบ้าง

คุณคงทราบทั่วกันแล้วเกี่ยวกับระบบชลประทาน ด้วยระบบนี้น้ำจะถูกจ่ายไปยังแหล่งเพาะปลูกที่มีน้ำน้อยหรือแทบไม่มีเลยเพื่อการเจริญเติบโต ในลักษณะเช่นนี้ ต้นน้ำซึ่งเป็นสถานีปั๊มและทุ่งนาจะต้องเชื่อมต่อกันเพื่อให้มีผลผลิตเก็บเกี่ยว ในทำนองเดียวกันกับที่ “สิทธิของพระผู้เป็นเจ้า” และการทำหน้าที่ของสภายุติธรรมแห่งสากล มีพวกเราซึ่งเป็นบาไฮศาสนิกชนเป็นต้นน้ำ ซึ่งบริจาคให้กองทุนหลั่งไหลไปยังศูนย์บาไฮแห่งโลกที่เมืองไฮฟา สถานที่แห่งนี้ทำหน้าที่เสมือนเป็นสถานีปั๊ม น้ำและสะสมกองทุนไปยังสถานที่ที่มีความต้องการมากที่สุด สิทธิของพระผู้เป็นเจ้าเป็นส่วนประกอบสำคัญของระบบโลกของพระบาฮาอุลลาห์ หมายนำสันติภาพและความมั่งคั่งมาสู่มนุษย์ชาติ

# **“ใบและผล” ของมนุษย์**


(“Leaves and Fruit” of Man)

ขอให้เราทบทวนการเปรียบเทียบกับต้นไม้อีกครั้งหนึ่ง ต้นไม้ให้ใบและผลในขณะที่มนุษย์ทำงานหลายอย่างเพื่อเงิน เราอาจจะเปรียบเงินเหมือนใบและผล เราใช้เงินจ่ายสินค้าและบริการซึ่งเป็นสิ่งจำเป็นสำหรับชีวิต จงยกตัวอย่างการใช้เงินว่าเราซื้ออะไรได้บ้าง

|  |
| --- |
|  |
|  |
|  |
|  |

เมื่อใครบางคนมีเงินเหลือหลังจากที่จ่ายซื้อหาสิ่งที่จำเป็นแล้ว เราเรียกเงินที่เขามีเหลือนี้ว่า “ทรัพย์สิน” เขาสามารถใช้ทรัพย์สินที่เหลือนี้ซื้อสิ่งของหรือบริการที่เขาไม่ต้องการจริงๆ เลยก็ได้ ขอให้คุณให้ตัวอย่างสิ่งที่ไม่จำเป็นเหล่านี้สองสามอย่าง


|  |
| --- |
|  |
|  |
|  |



# **ฮูคุคูลลาห์ หรือ “ใบไม้” ของเรา**

(Huqúqu'lláh, or Our Foliage)

เราเห็นแล้วว่าเราสามารถเปรียบเงินเสมือนเป็นใบหรือผลของต้นไม้ ตอนนี้เราจะต้องเรียนรู้ที่จะแยกแยะ “ ผล” ซึ่งเป็นอาหารของเราออกจาก “ใบ” ซึ่งเป็นส่วนที่ต้นไม้ปล่อยให้ร่วงหล่นลงดิน เราจะแยกส่วนที่เป็น “ใบ” ออกมาได้อย่างไร?



ให้เราย้อนไปดูส่วนที่เราทำมาหาได้ซึ่งไม่จำเป็นต้องนำไปซื้อสิ่งที่ไม่จำเป็นสำหรับการดำรงชีพ เป็นส่วนเหลือที่เราเรียกว่า “ ทรัพย์สิน” นี้ กฎฮูคุคูลลาห์กำหนดไว้ว่า ให้เราอุทิศร้อยละสิบเก้า (19 เปอร์เซ็น) ของทรัพย์สินที่เหลือของเราแก่ศูนย์แห่งโลกที่เมืองไฮฟา เมื่อไรก็ตามที่เรารวบรวมครบ “ ฮูคุคหนึ่งหน่วย” ซึ่งเทียบค่าเป็นทองคำหนักประมาณ 69.2 กรัม ร้อยละสิบเก้าของส่วนนี้ (19 เปอร์เซ็น) ของทรัพย์สินที่รวบรวมนี้เสมือนเป็นใบที่ต้นไม้ปล่อยให้ล่วงลงสู่ผืนดิน

# **เราคำนวณฮูคุคูลลาห์อย่างไร?**

(How do we calculate our Huqúqu'lláh?)


ประการแรก เราเขียนรายได้ที่เราได้รับทั้งหมด จากนั้น เราก็หักส่วนที่เป็นค่าใช้จ่ายจำเป็นที่เรียกว่าค่าครองชีพ ค่าใช้จ่ายในครอบครัวและค่าใช้จ่ายในการประกอบอาชีพ ส่วนที่เหลือถ้าเรารวบรวมครบ “ ฮูคุคหนึ่งหน่วย” ซึ่งเทียบค่าเป็นทองคำหนักประมาณ 69.2 กรัม ร้อยละสิบเก้าของส่วนนี้ (19 เปอร์เซ็น) เป็นส่วนของพระผู้เป็นเจ้าที่เราเรียกว่า “ฮูคุคูลลาห์” ส่วนที่เหลือหลังจากหัก 19 เปอร์เซ็น เรียกว่า “ เป็นทรัพย์สินที่บริสุทธิ์” ดังตัวอย่างต่อไปนี้

|  |  |  |
| --- | --- | --- |
| สีฟ้า สำหรับรายรับทั้งหมด | สีชมพูสำหรับค่าใช้จ่ายจำเป็นในการครองฃีพ | |
| สีเหลืองสำหรับทรัพย์สินที่บริสุทธิ์ | สีเขียวสำหรับส่วน “ฮูคุคูลลาห์” | |
|  | | |
| รายรับทั้งหมด | | |
|  | | |
| ค่าใช้จ่ายจำเป็นในการครองชีพ | สินทรัพย์ | |
|  |  | |
|  |  |  |
|  | ทรัพย์สินที่บริสุทธิ์ | ฮูคุคูลลาห์ |
|  | 81% | 19% |

คุณจะเห็นว่าจำนวนรวมของค่าใช้จ่ายจำเป็นและทรัพย์สินที่บริสุทธิ์เสมือนเป็น “ผล”

ฮูคุคูลลาห์เสมือนเป็น “ใบ” ซึ่งเป็นส่วนที่เรา มนุษย์ทั้งมวลถวายคืนให้แด่พระผู้เป็นเจ้าสำหรับทุกสิ่งที่พระองค์จัดหาให้แก่เราโดยที่พวกเราไม่ต้องเพียรพยายาม พวกเราก็ได้มา ดังเช่นที่โลกให้สภาพการดำรงอยู่แก่ต้นไม้

ทรัพย์สินที่ปลอดจากส่วนที่เป็นสิทธิของพระผู้เป็นเจ้า หรือที่เราเรียกว่า “ทรัพย์สินที่บริสุทธิ์” เป็นส่วนโดยชอบธรรมของเรา เป็นส่วนที่ขึ้นอยู่กับเราว่าเราจะใช้จ่ายอย่างไรก็ได้ เราจะไม่ถวายฮูคุคูลลาห์จากส่วนที่บริสุทธิ์แล้วนี้อีก กล่าวได้อีกนัยหนึ่งว่า (ตัวอย่างเช่น ปีหน้า) เราจะถวายฮูคุคูลลาห์เฉพาะจากส่วนทรัพย์สินที่สะสมเพิ่มขึ้นเท่านั้น จะไม่ยกยอดทรัพย์สินที่ปลอดจากฮูคุคูลลาห์ (ทรัพย์สินที่บริสุทธิ์) มารวมสะสมเพื่อถวายฮูคุคูลลาห์อีก



# **คณะกรรมการฮูคุคูลลาห์**

(Huqúqu'lláh Boards)

หลายครั้งหลายหนที่โดยไม่คาดหมาย เรามีคำถามและไม่ทราบว่าจะอยู่ในกรอบของฮูคุคูลลาห์หรือเปล่า ในกรณีนี้เราสามารถเขียนคำถามและส่งไปยัง “ สำนักฮูคุคูลลาห์” ที่ศูนย์บาไฮแห่งโลกที่เมืองไฮฟา ในทุกภาคพื้นของโลกจะมี “คณะผู้พิทักษ์ฮูคุคูลลาห์” อยู่หนึ่งคณะหรือมากกว่านั้น และในทุกประเทศมีบาไฮที่ได้รับการแต่งตั้งเป็น “ตัวแทนผู้พิทักษ์ฮูคุคูลลาห์” ซึ่งสามารถตอบหรือส่งต่อคำถามของคุณต่อไปยังผู้รู้ได้


# **กรณีฉุกเฉิน**

(Emergency cases)

ให้เราคิดถึงต้นไม้ในทะเลทราย นำท่วม ภัยแล้ง ไฟไหม้หรือพายุ เครื่องจักรกลในโรงงานเสีย ความเจ็บป่วย อะไรจะเกิดขึ้นถ้าเราหาเงินไม่พอจ่ายค่าใช้จ่ายที่จำเป็นเหล่านี้ ขอให้เขียนตัวอย่างลงในช่องว่างนี้

|  |
| --- |
|  |
|  |
|  |

ถ้าหตุฉุกเฉินเช่นนี้เกิดขึ้น เราอาจจะใช้ทรัพย์สินบริสุทธิ์ที่เราออมไว้ หรืออาจจะต้องยืมเงินก็ได้ ในกรณีเช่นนี้ กฎฮูคุคูลลาห์เขียนไว้ว่า ก่อนการถวายฮูคุคูลลาห์ในงวดต่อไป เราจะต้องชำระหนี้ที่เรายืมก่อนเป็นลำดับแรก จากนั้นก็จึงคืนส่วนที่เป็นของทรัพย์สินบริสุทธิ์ให้แก่ตัวเอง จากนั้นจึงเริ่มสะสมทรัพย์สินก้อนใหม่ ซึ่งก็คือฮูคุคูลลาห์หน่วยใหม่ที่เราจะนำมาคำนวณถวายในงวดต่อไป



คุณคงจะเห็นแล้วว่า พระผู้เป็นเจ้าไม่ทรงพระประสงค์จะให้เราทนหิวโหย หรือต้องหยุดโรงเรียนอยู่บ้านเหตุเพราะถวายเงินให้แก่ส่วนที่เป็นสิทธิของพระผู้เป็นเจ้า (ฮูคุคูลลาห์) กระนั้นก็ตาม เราก็ไม่ควรจะใช้ชีวิตอย่างสุรุ่ยสุร่าย แต่ควรเดินทางสายกลางและใช้จ่ายอย่างพอประมาณกับฐานะ

# **ใช้ฮูคุคูลลาห์หรือสิทธิของพระผู้เป็นเจ้าทางใดบ้าง?**


(What is Huqúqu'lláh or The Right of God used for?)

ศูนย์บาไฮแห่งโลกพิจารณาใช้กองทุนฮูคุคูลลาห์ในหลายวัตถุประสงค์ เช่น กิจกรรมที่เกี่ยวกับสหประชาชาติ จัดสรรให้สถาบันบาไฮในประเทศที่ยังมีกองทุนไม่เพียงพอ นอกเหนือจากนี้ กองทุนฮูคุคูลลาห์ถูกนำมาใช้ในศาสนกิจต่อไปนี้

## **ศูนย์บาไฮแห่งโลก**

ที่ทำการของสภายุติธรรมแห่งสากลและอาคารรายล้อม ที่เมืองไฮฟา อิสราเอล

คุณคงทราบดีแล้วว่าพระสถูปของพระบ๊อบรายล้อมไปด้วยสวนและระเบียงสวน และยังมีอาคารอีกหลายหลังรอบภูเขาคาเมลที่กำลังก่อสร้าง ทั้งหมดเป็นเพียงส่วนหนึ่งของศูนย์บาไฮแห่งโลก ค่าใช้จ่ายทั้งหมดในการดูแลและค่าก่อสร้างมาจากกองทุนฮูคุคูลลาห์ หากคุณมีโอกาสไปเยี่ยมศูนย์บาไฮแห่งโลกที่เมืองไฮฟา คุณอาจจะจินตนาการได้ว่าต้นไม้ต้นนี้หรือหินก้อนนั้นหรือที่ดินบางแห่งอาจจะซื้อด้วยฮูคุคูลลาห์ซึ่งผู้ปกครองหรือคุณปู่คุณย่าคุณตาคุณยายของคุณได้ส่งเงินบริจาคไปยังศูนย์บาไฮแห่งโลก คิดดูแล้วคุณรู้สึกดีไหม? แน่นอน คุณทราบแล้วว่าศูนย์บาไฮแห่งโลกมิได้ดูแลแค่ชุมชนบาไฮทั่วโลกเท่านั้น แต่ดูแลคนทั้งหมดเพื่อว่าในที่สุดเราจะอยู่กันอย่างสันติ สู่ความเจริญรุ่งเรืองร่วมกัน




พระสถูปของพระบ๊อบที่ไหล่เขาคาเมล

เมืองไฮฟา ประเทศอิสราะอล.


## **สถาบันบาไฮ**

ใช้เงินกองทุนฮูคุคูลลาห์ช่วยในประเทศที่ยังยากจนทั่วโลก บาไฮศาสนิกชนทั่วโลกปรารถนาจะมี ฮาซิราตูลคุด และโบสถ์ในท้องที่ของตนเอง คุณทราบไหมว่าจะมีสถานีบริการต่างๆ อะไรตั้งไว้รอบโบสถ์บาไฮ? เงินทุนฮูคุคูลลาห์จะถูกนำมาใช้ด้านบริการชุมชนเมื่อถึงเวลาในอนาคต



## **ด้านการพัฒนา**

มีโครงการบาไฮมากมายหลากหลาย เช่น โรงเรียน โครงการเกษตร อนามัยหรือสถานีวิทยุ เหล่านี้ได้รับเงิน



สนับสนุนจากกองทุนฮูคุคูลลาห์ สถานีเหล่านี้มิได้บริการแค่ชาวบาไฮเท่านั้นแต่ให้บริการประชากรทั้งหมดในท้องที่ หากมีโครงการต่างๆเช่น ขุดบ่อน้ำ สร้างเรือนเพาะชำพืช หรือทำบ่อเลี้ยงปลาที่ทำแล้วประสบความสำเร็จ ท้ายที่สุดแล้วบาไฮศาสนิกชนที่มีส่วนร่วมในโครงการเหล่านี้ก็จะถวายส่วนที่เป็นผลกำไรที่ได้ให้แก่

ฮูคุคูลลาห์ ดังนี้ คุณก็จะเห็นว่ากองทุนฮูคุคูลลาห์ช่วยลดช่องว่างอย่างมากระหว่างคนร่ำรวยกับคนยากจน

## **หนังสือบาไฮ**

พระบาฮาอุลลาห์ทรงเสด็จมาเพื่อมนุษย์ชาติทั้งมวล ดังนั้น คำสอนของพระองค์จึงเข้าถึงทุกคนในโลกนี้ แต่เนื่องจากว่ามนุษย์แบ่งออกเป็นกลุ่มชุมชนต่างๆ มากมาย มีภาษาประจำท้องถิ่นหลากหลาย บาไฮทุกคนในท้องถิ่นเหล่านั้นย่อมปรารถนาจะมีบทสวดมนต์และพระธรรมที่พระบาฮาอุลลาห์ทรงลิขิตไว้เป็นภาษาของตนเอง ด้วยเหตุนี้ จึงต้องแปลและพิมพ์หนังสือบาไฮ จึงต้องมีเงินใช้จ่ายในการนี้ กองทุนฮูคุคูลลาห์จึงช่วยให้พระวจนะของพระผู้เป็นเจ้าแพร่ไปสู่มนุษย์ชาติทั้งมวล

ยังจำที่เปรียบฮูคุคูลลาห์กับระบบชลประทานได้ไหม? ตัวอย่างนี้ทำให้เราเห็นว่าฮูคุคูลลาห์ หรือสิทธิของพระผู้เป็นเจ้าช่วยมนุษย์ชาติทั้งมวลได้อย่างไร และในท้ายที่สุดแล้วฮูคุคูลลาห์ที่นำไปใช้นั้นยังประโยชน์แก่มนุษย์ชาติทั้งมวลเพียงไร



# **ฮูคุคูลลาห์และการถวาย**

(Huqúqu'lláh and Donations)

มีความแตกต่างระหว่างการถวายฮูคุคูลลาห์กับการบริจาคที่เราทราบกันอยู่โดยทั่วไป ที่เราทราบแล้วก็คือ สภายุติธรรมแห่งสากลเท่านั้นที่สามารถตัดสินใจว่าจะใช้กองทุนฮูคุคูลลาห์ไปในทางใดบ้าง นอกจากนั้นไม่มีใครออกความเห็นในเรื่องนี้ได้ อย่างไรก็ดี เมื่อเราบริจาคแก่กองทุนทั่วๆ ไป เราเองอาจจะสามารถระบุวัตถุประสงค์ว่าจะให้ใช้เงินไปในทางใดบ้าง เช่นอาจจะระบุไว้ว่า เพื่อการเผยแพร่ศาสนา หรือใช้ในศาสนกิจของธรรมสภาบาไฮแห่งชาติ หรือใช้ในการสร้างอาคารบนไหล่เขาคาเมล เป็นต้น ตัวอย่างที่จะยกเปรียบเทียบนี้จะทำให้เราเข้าใจมากขึ้น ทุกๆ วันเราสามารถเลือกสวดมนต์บทหนึ่งจากบทสวดมนต์ที่มีอยู่ด้วยกันสามบท เราจะต้องระลึกเสมอว่า แต่ละบทมีข้อกำหนดเกี่ยวกับเวลาที่จะสวด ลักษณะท่าทางแสดงความเคารพของแต่ละบท บทสวดมนต์บทอื่นๆ ก็มีวัตถุประสงค์เฉพาะ เช่น สวดขอให้มีสันติภาพในโลกนี้ สวดสำหรับขอการรักษาโรคให้หาย เป็นต้น บทสวดมนต์บทอื่นๆ เหล่านี้เราต้องตัดสินใจเลือกด้วยตัวของเราเองว่าจะสวดเพื่อวัตถุประสงค์อะไร ฮูคุคูลลาห์เปรียบเหมือนกับบทสวดมนต์ภาคบังคับซึ่งเราต้องปฏิบัติตามที่ระบุไว้เกี่ยวกับการล้างมือ ล้างหน้า ทำท่าทางแสดงความเคารพประกอบการสวดตามที่กำหนดไว้ในบทสวดมนต์อย่างเคร่งครัด ในขณะที่การบริจาคแก่กองทุนอื่นๆ เปรียบเสมือนบทสวดมนต์ตามวัตถุประสงค์ที่เรามีเสรีจะเลือกได้ตามใจ ฮูคุคูลลาห์และการบริจาคให้กองทุนทั่วไปต่างก็มีความสำคัญ

# **ฮูคุคูลลาห์ หรือ สิทธิของพระผู้เป็นเจ้า ชักนำอะไรให้แก่ผู้ที่ถวาย?**

(What does the Right of God bring   
for him who complies with it?)

พระบาฮาอุลลาห์ทรงตรัสเกี่ยวกับฮูคุคูลลาห์ว่าเป็นเสมือนดังผลไม้ซึ่ง

*“...ผลประโยชน์นั้นจะย้อนกลับสู่ปัจเจกบุคคลนั้นเอง” [[4]](#footnote-4)*

พระบาฮาอุลลาห์

เราก็ได้เห็นแล้วว่า กฎที่มีความสำคัญนี้ได้ก่อให้เกิดวัฏจักรแห่งความรักซึ่งเชื่อมคุณธรรมและการลงมือปฏิบัติระหว่างพระผู้เป็นเจ้ากับมนุษย์ชาติ พระบาฮาอุลลาห์ยังสอนเราต่อไปอีกว่าพระพรซึ่งแผ่มาจากความเต็มใจถวายของเราย้อนกลับมาหาเราเสมือนเป็นผลไม้เป็นพระกรุณาธิคุณอันพิเศษ เสมือนเป็นความสุขที่ทำให้จิตวิญญาณของเราแข็งแกร่งขึ้น

กฏฮูคุคูลลาห์อำนวยให้บังเกิดมีหนทางแห่งความร่วมมือและการต่างตอบแทนซึ่งกันและกัน ในลักษณะเช่นนี้ คนทั้งโลกจะได้เห็นความก้าวหน้าในระบบโลกที่วางไว้โดยพระบาฮาอุลลาห์ ฮูคุคูลลาห์ลดช่องว่างระหว่างคนยากจนและคนร่ำรวย ศูนย์บาไฮแห่งโลกจึงไม่อยู่ในเงื่อนไขภายใต้การอุปถัมภ์ของปัจเจกบุคคล หรือชนชั้นเหมือนดังเช่นศาสนาคริสต์ในอดีตที่เจ้าชายหรือคนร่ำรวยบริจาคแก่โบสถ์หรือวัดวาอารามอย่างมีเงื่อนไขเพื่อให้ตนเองได้รับความดีความชอบ พระบาฮาอุลลาห์ไม่เพียงแต่ทรงหาหนทางที่ปัจเจกบุคคลบาไฮจะได้เก็บเกี่ยวพระพรเท่านั้น หากยังทรงให้ฮูคุคูลลาห์ช่วยเสริมและป้องกันความเป็นเอกภาพของศาสนาด้วย

# **ขอให้คุณพิจารณาตอบคำถามต่อไปนี้**

(Think carefully about the following)

* อะไรจะเกิดกับต้นไม้ที่ไม่ยอมออกใบและผล?
* อะไรจะเกิดอะไรกับคนที่ต้องการเก็บทุกสิ่งทุกอย่างไว้กับตนเอง? คนอย่างนี้จะมีเพื่อนไหม? เขาจะช่วยเหลือเพื่อนมนุษย์หรือไม่?อะไรจะเกิดขึ้นกับเขาเมื่อเขาตายจากโลกนี้ไป ?
* คนที่มีใจกว้างรู้สึกอย่างไร? คนมีสิทธิให้สิ่งของของตนเองกับผู้อื่นได้ไหม? เขาให้ด้วยใจรัก หรือเพราะเขาหวังจะได้รับประโยชน์อะไรจากการให้นี้ ?
* คุณธรรมในตัวคุณข้อใดที่ได้รับการเสริมให้แข็งแกร่งขึ้นเมื่อคุณถวายตามกฎฮูคคูลลาห์ ?
* ต้นไม้ที่ปราศจากใบสามารถออกผลได้หรือไม่?
* คนเราจะแสดงความรักพระผู้เป็นเจ้าได้หรือไม่ ถ้าเขาไม่ยอมทำตามพระบัญชาของพระองค์ ?
* คุณต้องการเป็นคนประเภทใด เมื่อคุณโตขึ้น คุณปรารถนาจะถวายฮูคุคูลลาห์หรือไม่ ?

พระบาฮาอุลลาห์ทรงให้สัญญาอันล้ำเสิศแก่พวกเรา ถ้าเราถวายฮูคุคูลลาห์อย่างซื่อสัตย์ ด้วยมโนสำนึก อย่างเสรี และด้วยความเบิกบานแล้ว พระพรอันบรรเจิดจะติดตามเราไปถึงโลกหน้า การเคารพเชื่อฟังกฎนี้เป็นคุณลักษณะที่บรรยายไว้โดยพระบาฮาอุลลาห์ว่าเป็น “อานิสงส์ที่จะคงอยู่กับจิตวิญญาณทุกดวงในทุกภพแห่งภพทั้งหลายของพระผู้เป็นเจ้า” นี้คือความซาบซื้งที่คุณควรจะประทับไว้ในใจ

|  |
| --- |
| ฮูคุคูลลาห์  เป็นกฎที่ยิ่งใหญ่โดยแท้ เป็นหน้าที่ของทุกคนที่จะถวายสิ่งนี้ เพราะฮูคุคูลลาห์เป็นแหล่งกำเนิดแห่งพระกรุณาธิคุณ ความอุดมสมบูรณ์และความดีงามทั้งมวลทั้งยัง  เป็นอานิสงส์ที่จะคงอยู่กับจิตวิญญาณทุกดวงในทุกภพแห่งภพทั้งหลายของพระผู้เป็นเจ้า พระผู้ทรงครอบครองทุกสรรพสิ่ง พระผู้ทรงความเมตตากรุณาต่อสิ่งทั้งมวล [[5]](#footnote-5) |

1. พระอับดุลบาฮา ฮูคุค หมายเลขที่ 64 [↑](#footnote-ref-1)
2. หนังสือ *Gleanings* ตอนทีท 82:5 [↑](#footnote-ref-2)
3. *Gleanings* บทที่ 82:1) [↑](#footnote-ref-3)
4. พระธรรมเกี่ยวกับฮูคุค บทที่ 2 [↑](#footnote-ref-4)
5. พระบาฮาอุลลาห์ ฮูคุค หมายเลขที่ 7 [↑](#footnote-ref-5)